การตรวจเลือดดูการตั้งครรภ์ ประจำเดือนขาดกี่วันถึงจะตรวจได้ค่ะ แล้วแน่นอนกว่าการตรวจปัสสาวะไหมค่ะ คือตอนนี้ ปวดท้องน้อย ปวดหลังค่ะ จะท้องไหมค่ะ
สวัสดีค่ะ การยืนยันการตั้งครรภ์สามารถทำได้โดยการตรวจระดับฮอร์โมนที่สร้างจากรกในเลือดหรือในปัสสาวะค่ะโดยตรวจได้ที่เวลาใกล้เคียงกันคือ 10-14 วันหลังมีการปฏิสนธิ โดยตรวจในเลือดอาจเจอได้เร็วกว่าเล็กน้อยคือประมาณ 7 วัน ยิ่งเวลาผ่านไปมาก ระดับฮอร์โมนจะเพิ่มขึ้นและมีโอกาสตรวจเจอได้มากขึ้น ความแน่นอนจริงๆแล้วใกล้เคียงกันทั้งสองวิธีค่ะ แต่ตรวจเลือดจะติดตามปริมาณได้ด้วยหากตรวจการตั้งครรภ์ด้วยตัวเองแล้วให้ผลลบแต่ยังสงสัยว่าตั้งครรภ์ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ